Հավելված

Հայաստանի Հանրապետության

Լոռու մարզի Վանաձոր համայնքի ավագանու

« 08 » ապրիլի 2024 թվականի

N\_5\_ որոշման

Հայաստանի Հանրապետության Լոռու մարզի Վանաձոր համայնքի «Վանաձորի քաղաքային տնտեսություն» համայնքային ոչ առևտրային կազմակերպության կանոնադրության (այսուհետ՝ Կանոնադրություն) մեջ կատարել հետևյալ լրացումները.

1. Կանոնադրության 2.1-րդ կետը լրացնել՝ հետևյալ բովանդակությամբ նոր զ) և ը) ենթակետերով.

«զ) շահագործում և կառավարում է պոլիմերավազային հումքով արտադրանքի թողարկման համար անհրաժեշտ հոսքագծերը.

ը) համայնքային նշանակության խնդիրների լուծման նպատակով՝ թողարկում է պոլիմերավազային հումքով արտադրանք»:

2. Սույն փոփոխությունը հանդիսանում է 02.03.2020թ. պետական ռեգիստրում գրանցված «Վանաձորի քաղաքային տնտեսություն» համայնքային ոչ առևտրային կազմակերպության կանոնադրության անբաժանելի մասը:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ՆՈՅԵՄԲԵՐԻ 28-Ի ԹԻՎ 144 ՈՐՈՇՄԱՆ ԿԱՆՈՆԱԴՐՈՒԹՅԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Ավագանու որոշման նախագիծը (այսուհետ՝ Նախագիծ) մշակվել է հիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետի, «Պետական ոչ առևտրային կազմակերպությունների մասին» օրենքի 9-րդ հոդվածի 5-րդ մասի, 11-րդ հոդվածի 3-րդ մասի և 13-րդ հոդվածի 2-րդ մասի «դ» կետի պահանջները: Մեջբերված իրավանորմերի կարգավորումների համատեքստում, համայնքի ավագանին, որպես համայնքային ոչ առևտրային կազմակերպության հիմնադիր, իրավասու է համայնքային ոչ առևտրային կազմակերպության մասով հաստատել վերջինիս կանոնադրությունը, ինչպես նաև դրանում կատարել համապատասխան փոփոխություններ և լրացումներ:

Նախագծի ընդունման անհրաժեշտությունը պայմանավորված է այն հանգամանքով, որ Վանաձոր համայնքը հանդիսանում է Եվրոպական Միության կողմից ֆինանսավորվող «Դաշինք՝ հանուն կայուն և կանաչ կառավարման» ծրագրի (այսուհետ՝ ծրագիր) ազդակիր շահառու համայնք, որի համատեքստում, այդ ծրագրի շրջանակում Վանաձոր համայնքի կարիքների համար ձեռք է բերվել պոլիմերավազային հումքով արտադրանքի թողարկման համար անհրաժեշտ հոսքագծեր: Ծրագրի շրջանակում ձեռք բերված պոլիմերավազային հումքով արտադրանքի թողարկման համար անհրաժեշտ հոսքագծերի կառավարման, ինչպես նաև այդ հոսքագծերի շահագործման գործընթացը ապահովելու նպատակով, անհրաժեշտություն է առաջացել նախևառաջ կազմակերպել այդ ենթակառուցվածքի փոխանցումը համայնքին, հետևաբար, հոսքագծերի շահագործման և կառավարման իրավասությունների վերապահումը համապատասխան համայնքային կազմակերպությանը:

Նախագծով առաջարկվում է Հայաստանի Հանրապետության Լոռու մարզի Վանաձոր համայնքի «Վանաձորի քաղաքային տնտեսություն» համայնքային ոչ առևտրային կազմակերպության կանոնադրության մեջ կատարել լրացումները, որով այդ կազմակերպության գործունեության առարկան և նպատակը սահմանող 2-րդ բաժնում սահմանվում են նոր կանոնադրական նպատակներ և դրանցից բխող գործառույթներ: Ըստ էության, Նախագծով առաջարկվում է «Վանաձորի քաղաքային տնտեսություն» համայնքային ոչ առևտրային կազմակերպության կանոնադրության մեջ, որպես նոր կանոնադրական գործունեության տեսակ և նպատակ սահմանել պոլիմերավազային հումքով արտադրանքի թողարկման համար անհրաժեշտ հոսքագծերի շահագործումն ու կառավարումը, ինչպես նաև համայնքային նշանակության խնդիրների լուծման նպատակով՝ պոլիմերավազային հումքով արտադրանքի թողարկումը: Նախագծի ընդունումը հնարավորություն կընձեռի Վանաձոր համայնքում առաջիկա տարիներին՝ կոշտ կենցաղային թափոնների կառավարման ոլորտում ցուցաբերել պլաստիկի վերամշակման նոր տեխնոլոգիական մոտեցումներ, որոնք հնարավորություն կընձեռեն Վանաձոր համայնքի համար լուծելու համայնքային նշանակության այնպիսի կարևոր խնդիրներ, որոնիցից են՝ աղբահանության և սանիտարական մաքրումը, պլաստիկի վերամշակումը և բնականաբար դրա արդյունքում՝ համայնքային հանրային տարածքների բարեկարգումը:

«Վանաձորի քաղաքային տնտեսություն» համայնքային ոչ առևտրային կազմակերպության կողմից թողարկվելիք պոլիմերաավազային հումքով արտադրանքի հիմնական սպառողը առաջին հերթին հանդիսանալու է Վանաձոր համայնքը: Վանաձոր համայնքի կարիքների համար շահագործվող համապատասխան հոսքագծերի և այդ շահագործման արդյունքում ստացված արտադրանքը ուղղվելու է Վանաձոր համայնքի հանրային տարածքների բարեկարգմանը, որի արդյունքում, տնտեսվելու են համայնքային ֆինանսական միջոցները, միաժամանակ, արդյունքահեն նպատակով օգտագործվելու են պլաստիկ թափոնները, ապահովելով համայնքում աղբի տեսակավորումը և աղբի վերամշակումը:

Նախագծի ընդունման արդյունքում, էականորեն կմեծանա Վանաձոր համայնքի ներուժը ոչ միայն սեփական համայնքային խնդիրների լուծման համատեքստում, այլև պլաստիկի վերամշակման և դրա արդյունքում համապատասխան արտադրանքի թողարկման շրջանակում մեծանալու է համայնքի ներուժը ռեգիոնալ և ինչու չէ, վերմարզային մակարդակներում: Վանաձոր համայնքում, համայնքային ոչ առևտրային կազմակերպության կողմից նման ենթակառուցվածքների շահագործման և առհասարական կառավարման պարագայում, ապագային միտված համայնքային զարգացման ծրագրերի լույսի ներքո, համայնքը հնարավորություն կունենա դիտարկելու այդ հոսքագծերի կառավարման տնտեսական հնարավորությունները, ընդհուպ, հարևան համայնքների և կառուցապատող-շինարարների հետ համագործակցության համատեքստում:

Համայնքային նշանակության նման կանոնադրական նպատակի սահմանումը «Վանաձորի քաղաքային տնտեսություն» համայնքային ոչ առևտրային կազմակերպության կանոնադրության մեջ, հնարավորություն կընձեռի ապահովելու համայնքին պատկանող հոսքագծերի օրինական և պատշաճ կառավարումը, միաժամանակ, արժանահավատորեն ընձեռելով համայնքին՝ դրանց կառավարումից ստացվող հանրային օգուտները քաղելու, օրենքով համայնքի համար սահմանված որոշ խումբ պարտադիր խնդիրները առավել հասցեական և արդյունավետ լուծելու նպատակներով:

Նախագծի ընդունման արդյունքում, Վանաձորի համայնքապետարանի կողմից կնախաձեռնվի իրավաբանական անձանց պետական ռեգիստրում «Վանաձորի քաղաքային տնտեսություն» համայնքային ոչ առևտրային կազմակերպության կանոնադրության պետական հաշվառման փոփոխության գործընթաց: